Babelscape/SREDFM huggingface dataset:
Μανουέλα Σέκολο

Η Μανουέλα Σέκολο (γεννήθηκε στις 22 Φεβρουαρίου 1977) είναι ιταλίδα πρώην διεθνής πετοσφαιρίστρια η οποία αγωνίζεται ως ακραία. Έχει αναδειχθεί με την εθνική ομάδα πετοσφαίρισης γυναικών της Ιταλίας δύο Πρωταθλήματα Ευρώπης (2007, 2009) καθώς και ένα Παγκόσμιο κύπελλο πετοσφαίρισης (2007).
Άσλεϊ Γκριν

Η Άσλεϊ Γκριν ("Ashley Michele Greene", 21 Φεβρουαρίου 1987) είναι Αμερικανίδα ηθοποιός και μοντέλο.
Πίτερ Μουταρίκα

Ο Πίτερ Μουταρίκα (Arthur Peter Mutharika, γενν. στις 18 Ιουλίου 1940) είναι δικηγόρος, παιδαγωγός και πολιτικός από το Μαλάουι, ο οποίος υπηρέτησε ως πρόεδρος της χώρας από τις 31 Μαΐου 2014 ως τις 28 Ιουνίου 2020. Νωρίτερα υπηρέτησε ως υπουργός. Είναι αδερφός του αποβιώσαντος προέδρου Μπίνγκου γουά Μουταρίκα.

Έχει εργαστεί στο χώρο της διεθνούς δικαιοσύνης. Ειδικεύτηκε στο διεθνές οικονομικό δίκαιο, στο διεθνές δίκαιο και στο συγκριτικό συνταγματικό δίκαιο. Ανεπίσημα υπηρέτησε ως σύμβουλος του μεγαλύτερου σε ηλικία αδερφού του, Μπίνγκου γουά Μουταρίκα, για θέματα εξωτερικής και εσωτερικής πολιτικής από την αρχή της προεκλογικής του εκστρατείας ως τον θάνατο του Προέδρου το 2012. Έχει επίσης υπηρετήσει ως υπουργός Δικαιοσύνης και αργότερα Παιδείας, Επιστημών και Τεχνολογίας. Από το 2011 ως το 2012 ήταν υπουργός Εξωτερικών και από το αξίωμα αυτό συνετέλεσε στη γεφύρωση των σχέσεων του Μαλάουι με το Ηνωμένο Βασίλειο. Ο Μουταρίκα επανεξελέγη για νέα θητεία στις εκλογές του 2019 με πλειοψηφικό σύστημα, ωστόσο τον Φεβρουάριο του 2020 το Συνταγματικό Δικαστήριο ακύρωσε το αποτέλεσμα και διέταξε τη διεξαγωγή νέων εκλογών με το σύστημα των δύο γύρων.
BBC Brit

Το BBC Brit είναι κρατικό συνδρομητικό ψυχαγωγικό τηλεοπτικό κανάλι του BBC Worldwide, το οποίο είναι ιδιοκτησία του BBC. Το κανάλι ανήκει και διευθύνεται εξ' ολοκλήρου από το BBC Worldwide και κανονικά θα ξεκινούσε να εκπέμπει παγκοσμίως το 2014. Αργότερα, ανακοινώθηκε ότι ο σταθμός θα ξεκινήσει μέσα στο 2015, ξεκινώντας από την Πολωνία.
BBC Arabic Television

Το BBC Arabic Television (Αραβική Τηλεόραση του BBC) είναι τηλεοπτικό κανάλι του BBC, το οποίο εκπέμπει στη Μέση Ανατολή. Ξεκίνησε να εκπέμπει στις 09:56 (GMT) στις 11 Μαρτίου του 2008. Τον Οκτώβριο του 2005 είχε ανακοινωθεί ότι το κανάλι θα έκανε πρεμιέρα το Φθινόπωρο του 2007, αλλά τελικά ξεκίνησε να εκπέμπει έναν χρόνο αργότερα.
Μπονιφάτσο Μπέμπο

Ο Μπονιφάτσο Μπέμπο (ιταλικά: "Bonifacio Bembo", περ. 1420 - μετά το 1477) ήταν Ιταλός ζωγράφος, προσωπογράφος και μικρογράφος, ο τελευταίος από τους εκπροσώπους του Διεθνούς Γοτθικού Ρυθμού στη Λομβαρδία.
Δημήτριος Κούτσικας

Ο Δημήτριος Κούτσικας (1898-1989) ήταν Έλληνας γιατρός και πολιτικός από τη Μεσσηνία. Υπηρέτησε ως βουλευτής Μεσσηνίας από το 1946 ως το 1950 και ως Δήμαρχος Μεσσήνης από το 1959 ως το 1967 και από το 1975 ως το 1982.
Κώστας Γαλανίδης

Ο Κώστας Γαλανίδης (γεννήθηκε στις 1 Σεπτεμβρίου 1990 στα Χανιά) είναι Έλληνας διεθνής υδατοσφαιριστής που αγωνίζεται ως τερματοφύλακας στην ομάδα πόλο του ΓΣ Απόλλων Σμύρνης.
Βαγγέλης Δελακάς

Ο Βαγγέλης Δελακάς (γεννήθηκε στις 8 Φεβρουαρίου 1985) είναι Έλληνας διεθνής υδατοσφαιριστής που αγωνίζεται ως αμυντικός στον Ολυμπιακό Πειραιώς
Κυριάκος Ποντικέας

Ο Κυριάκος Ποντικέας (Kiriakos Pontikeas, OLY) γεννήθηκε στις 9 Μαΐου 1991 στην Αθήνα και έχει καταγωγή από Θαλάμες Μεσσηνίας. Είναι Έλληνας διεθνής υδατοσφαιριστής που αγωνίζεται στην θέση του αμυντικού και Ολυμπιονίκης.
Λυκούργος Αγγελόπουλος

Ο Λυκούργος Αγγελόπουλος (21 Σεπτεμβρίου 1941, Πύργος Ηλείας – 18 Μαΐου 2014, Αθήνα) ήταν διακεκριμένος Έλληνας ιεροψάλτης και καθηγητής της βυζαντινής μουσικής διεθνούς φήμης.
Νίκος Δεληγιάννης

Ο Νίκος Δεληγιάννης (γεννήθηκε στις 3 Σεπτεμβρίου 1976 στην Αθήνα) είναι Έλληνας πρώην διεθνής υδατοσφαιριστής που αγωνιζόταν ως τερματοφύλακας στον Ολυμπιακό Πειραιώς, για 14 συνεχόμενα έτη.
Vanua'aku Pati

Το Vanua'aku Pati (μπορεί να αποδοθεί ως "Κόμμα η Γη μας") είναι ένα σοσιαλιστικό κόμμα του Βανουάτου.
Hebdomades vel de imaginibus

Το Hebdomades vel de imaginibus θεωρείται το πρώτο εικονογραφημένο βιογραφικό λεξικό σημαντικών προσωπικοτήτων. Συγγραφέας του ήταν ο Ρωμαίος Μάρκος Τερέντιος Βάρρων και κυκλοφόρησε στα λατινικά το 44 ή 39 π.Χ.. Πρόκειται για καινοτομία χωρίς αντίστοιχο πρότυπο στα ελληνικά. Κίνητρο του Βάρρωνα ήταν να αποδείξει στο αναγνωστικό κοινό, ότι ο ρωμαϊκός πολιτισμός ήταν ισάξιος αν όχι ανώτερος του ελληνικού. Συγκέντρωσε 700 βιογραφίες σημαντικών προσωπικοτήτων από την ελληνική και ρωμαϊκή ιστορία, και πρόσθεσε σε κάθε μια από ένα ρητό και μια εικόνα. Εκδότης του βιβλίου ήταν ο βιβλιοπώλης και φίλος του Καίσαρα, Άττικος. Το βιβλίο δεν σώζεται, εκτός από λίγα και μικρά αποσπάσματα. Οι βιογραφίες ήταν μοιρασμένες σε 15 τόμους, και καταταγμένες ανά επάγγελμα (βασιλιάδες, ποιητές, φιλόσοφοι, καλλιτέχνες, κλπ.), ενώ οι ρωμαίοι ήταν ξεχωριστά από τους έλληνες.
Κωνσταντίνος Μουρίκης

Ο Κωνσταντίνος Μουρίκης (γεννήθηκε στις 11 Ιουλίου 1988) είναι Έλληνας επαγγελματίας πρώην διεθνής υδατοσφαιριστής που αγωνίζεται ως φουνταριστός στον Ολυμπιακό Πειραιώς.
Τζο Νάτουμαν

Ο Τζο Νάτουμαν (Joe Natuman, 24 Νοεμβρίου 1952-), είναι πολιτικός από το Βανουάτου, μέλος του κόμματος Vanua'aku Pati και πρωθυπουργός από τον Μάιο του 2014.
Ραχούλ Γκάντι

Ο Ραχούλ Γκάντι (19 Ιουνίου 1970) είναι Ινδός πολιτικός που στις εκλογές του 2014 συμμετείχε ως πρωθυπουργικός υποψήφιος του κόμματος του "Κογκρέσου".
Αλέξανδρος Γούνας

Ο Αλέξανδρος Γούνας (γεννήθηκε στις 3 Οκτωβρίου 1989 στην Αθήνα) είναι Έλληνας επαγγελματίας διεθνής υδατοσφαιριστής που αγωνίζεται ως περιφερειακός.
Μάριος Καπότσης

Ο Μάριος Καπότσης (γενν. Αθήνα, 13 Σεπτεμβρίου 1991) είναι Έλληνας επαγγελματίας διεθνής υδατοσφαιριστής που αγωνίζεται στον Ολυμπιακό.
Άγγελος Βλαχόπουλος

Ο Άγγελος Βλαχόπουλος (γεννήθηκε στις 28 Σεπτεμβρίου 1991 στην Θεσσαλονίκη) είναι Έλληνας επαγγελματίας διεθνής υδατοσφαιριστής που αγωνίζεται ως περιφερειακός στην ουγγρική Eger
Αρετή Τέζα

Η Αρετή Τέζα (3 Απριλίου 1980, Αθήνα) είναι διεθνής αθλήτρια πετοσφαίρισης, η οποία αγωνίζεται με τη φανέλα της Α.Ε.Κ. Αθηνών στη θέση της πασαδόρου.
Ισαάκ Μπάσεβις Σίνγκερ

Ο Ισαάκ Μπάσεβις Σίνγκερ ("Isaac Bashevis Singer", 21 Νοεμβρίου 1902 - 24 Ιουλίου 1991) ήταν Αμερικανοεβραίος συγγραφέας, γεννημένος στην Πολωνία, ο οποίος βραβεύτηκε με το Νόμπελ Λογοτεχνίας το 1978.

Το 1970 και το 1974 του απονεμήθηκαν το "Εθνικό Λογοτεχνικό Βραβείο Παιδικής Λογοτεχνίας" ("National Book Awards in Children's Literature") και το "Εθνικό Λογοτεχνικό Βραβείο Μυθιστορήματος" ("National Book Awards in Fiction") των Η.Π.Α αντίστοιχα.

Όλα τα μυθιστορήματα και τα διηγήματά του ο Σίνγκερ τα έγραψε στη γλώσσα των Εβραίων της Κεντρικής και Ανατολικής Ευρώπης, τα Γίντις.
Γιώργος Ντόσκας

Ο Γιώργος Ντόσκας (γεννήθηκε στις 11 Νοεμβρίου 1984 στη Χίο) είναι Έλληνας διεθνής υδατοσφαιριστής που αγωνίζεται ως περιεφερειακός στον Ολυμπιακό Πειραιώς.
Βάλτερ Πούχνερ

Ο Βάλτερ Πούχνερ (γερμανικά: "Walter Puchner", Βιέννη, 1947 - ...) είναι Αυστριακός συγγραφέας, κριτικός και καθηγητής πανεπιστημίου στις Θεατρικές σπουδές με σημαντικό συγγραφικό έργο στη θεατρολογία της Ελλάδας, της ευρύτερης περιοχής της Μεσογείου, των Βαλκανίων αλλά και του Βυζαντίου, στη λαογραφία αλλά και σε ποικιλία άλλων θεμάτων του πολιτισμού της περιοχής με περισσότερα από 80 βιβλία και πολυάριθμες μελέτες και κριτικές.
Μίλτος Κύρκος

Ο Μίλτος Κύρκος (Αθήνα, 1 Απριλίου 1959) είναι Έλληνας πολιτικός.
Σόνια Γκάντι

Η Σόνια Γκάντι ("सोनिया गांधी", 9 Δεκεμβρίου 1946) είναι Ινδή πολιτικός που από το 1998 είναι πρόεδρος του κόμματος του "Κογκρέσου". Είναι χήρα του Ρατζίβ Γκάντι, πρωθυπουργού της Ινδίας που δολοφονήθηκε το 1991.
Φόκε-Βουλφ

Η «Φόκε-Βουλφ» ( "«Focke-Wulf Flugzeugbau AG»") ήταν γερμανική κατασκευαστική εταιρεία πολιτικών και μαχητικών αεροσκαφών, και ελικοπτέρων πριν και κατά τη διάρκεια του Β΄ Παγκοσμίου Πολέμου. Το πιο διάσημο μοντέλο της ήταν το «Focke Wulf Fw 190 "Würger"», παραλλαγές του οποίου αποτέλεσαν έμπνευση για τη δημιουργία άλλων μοντέλων της εταιρείας. Η «Φόκε-Βουλφ» ιδρύθηκε το 1923 από τους Χένριχ Φόκε, Γκέοργκ Βουλφ και Δρ. Βέρνερ Νάουμαν και έκλεισε το 1964.
Τόνι Μπεν

Ο Τόνι Μπεν ("Anthony Neil Wedgwood Benn", 3 Απριλίου 1925 - 14 Μαρτίου 2014) ήταν Άγγλος πολιτικός που σταδιοδρόμησε ως βουλευτής με το κόμμα των Εργατικών.
Ένας Αμερικανός Λυκάνθρωπος στο Λονδίνο

Το Ένας Αμερικανός Λυκάνθρωπος στο Λονδίνο (αγγλικά: "An American Werewolf in London") είναι Βρετανική κομεντί τρόμου, παραγωγής 1981 σε σκηνοθεσία Τζον Λάντις. Πρωταγωνιστούν οι Ντέιβιντ Νότον, Γκρίφιν Ντιουν και Τζένι Ότερ.
Ρατζίβ Γκάντι

Ο Ρατζίβ Γκάντι ("राजीव गान्धी", 20 Αυγούστου 1944 – 21 Μαΐου 1991) ήταν Ινδός πολιτικός που διετέλεσε πρωθυπουργός της Ινδίας από το 1984 έως το 1989.
Γκάνγκα Σινγκ

Ο Sir Γκάνγκα Σινγκ (3 Οκτωβρίου 1880 - 2 Φεβρουαρίου 1943) ήταν ο 21ος Μαχαραγιάς του Μπικάνερ, πολιτικός και αξιωματικός του βρετανικού στρατού.
Τριακοστή πρώτη δυναστεία Φαραώ

Η Τριακοστή πρώτη δυναστεία Φαραώ γνωστή επίσης και ως Δεύτερη Αιγυπτιακή Σατραπεία ήταν στην ουσία μία βραχύβια επαρχία της Περσικής Αυτοκρατορίας των Αχαιμενιδών, μεταξύ του 343 – 332 π.Χ.

Μετά από ένα διάλειμμα ανεξαρτησίας, κατά το οποίο βασίλεψαν τρεις αιγυπτιακές δυναστείες (η 28η, η 29η και η 30η Δυναστεία), ο Αρταξέρξης Γ΄ (βασιλεία 358 – 338 π.Χ.), ανακατέλαβε την κοιλάδα του Νείλου για μια σύντομη δεύτερη περίοδο (343 – 332 π.Χ.), η οποία και ονομάστηκε 31η Δυναστεία της Αιγύπτου.
Λαυρασία

Η Λαυρασία ("Laurasia") ήταν η βόρεια από τις δύο ηπείρους (η νότια ήταν η Γκοντβάνα) οι οποίες σχημάτιζαν την Παγγαία 300 με 200 εκατομμύρια χρόνια πριν. Διασπάστηκε από την ήπειρο Γκοντβάνα 200 με 180 εκατομμύρια χρόνια πριν (αρχίζοντας από τα τέλη της Τριαδικής περιόδου) κατά τη διάρκεια διάλυσης της Παγγαίας, και μετά τη διάσπαση μετατοπίστηκε βορειότερα.

Το όνομα συνδυάζει τα ονόματα Λαυρεντία (Laurentia), στη κρατονική περιοχή της Βόρειας Αμερικής, και την Ευρασία. Όπως υποδεικνύει η γεωλογική ονομασία, η Λαυρασία περιλάμβανε τις περισσότερες από τις εκτάσεις που συνθέτουν τις σημερινές ηπείρους του Βόρειου Ημισφαιρίου, κυρίως την Λαυρεντία (δηλαδή ο πυρήνας της ηπείρου της Βόρειας Αμερικής), Βαλτική, Σιβηρία, Καζακστάν, Βόρεια και Ανατολική Κίνα.
Νιου Γιορκ Σίτι ΦΚ

Η Νιου Γιορκ Σίτι ΦΚ (αγγλικά: "New York City FC") είναι μια νεοϊδρυθείσα αμερικάνικη επαγγελματική ποδοσφαιρική ομάδα από τη Νέα Υόρκη η οποία θα συμμετέχει στην Μέιτζορ Λιγκ Σόκερ (MLS). Η Νιου Γιορκ Σίτι ΦΚ ανακοινώθηκε επίσημα ως η εικοστή ομάδα του πρωταθλήματος στις 21 Μαΐου 2013. Τα ιδιοκτησιακά δικαιώματα του συλλόγου αγοράστηκαν από την αγγλική ομάδα της Πρέμιερ Λιγκ, Μάντσεστερ Σίτι και την ομάδα μπέιζμπολ των Νιου Γιορκ Γιάνκις έναντι του ποσού των $100 εκατομμυρίων.

Στόχος της ομάδας είναι να ξεκινήσει να αγωνίζεται στην MLS από την σεζόν του 2015, μαζί με την εικοστή πρώτη ομάδα του πρωταθλήματος, Ορλάντο Σίτι ΣΚ. Χρησιμοποιώντας ως έδρα το Γιάνκι Στέιντιουμ στο Μπρονξ, η Νιου Γιορκ Σίτι ΦΚ θα αποτελεί την πρώτη ομάδα της MLS που θα εδρεύει εντός της Νέας Υόρκης, ενώ την δεύτερη που θα εδρεύει εντός της Μητροπολιτικής Περιοχής της Νέας Υόρκης μετά την Νιου Γιορκ Ρεντ Μπουλς, η οποία εδρεύει στο Χάρισον του Νιου Τζέρσεϊ.
Σαντζάι Γκάντι

Ο Σαντζάι Γκάντι ("संजय गांधी", 14 Δεκεμβρίου 1946 - 23 Ιουνίου 1980) ήταν Ινδός πολιτικός και μέλος της πολιτικής οικογένειας Νεχρού - Γκάντι.
Τζέισον Δημητρίου

Ο Τζέισον Δημητρίου (γεννήθηκε στις 18 Νοεμβρίου 1987, στο Newham, Λονδίνο) είναι Κύπριος διεθνής ποδοσφαιριστής, o οποίος αγωνίζεται στη θέση του αμυντικού για την Ανόρθωση Αμμοχώστου.

Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Λέιτον Όριεντ
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Ανόρθωσης
Emiliania huxleyi

Το είδος Emiliania huxleyi (Εμιλιάνια του Χάξλι) είναι ένα από τα περίπου 5000 διαφορετικά είδη φυτοπλαγκτού που ζουν στα ανώτερα στρώματα των ωκεανών. Ανήκει στην ομοταξία Πρυμνησιοφύκη (Prymnesiophyceae) της συνομοταξίας των Απτόφυτων (Haptophyta) και συγκεκριμένα στην οικογένεια Noëlaerhabdaceae. Πρόκειται για έναν μονοκύτταρο φωτοσυνθετικό οργανισμό, τόσο μικρό σε μέγεθος που δεν είναι ορατός με γυμνό μάτι και μετά βίας μπορεί να διακριθεί με το οπτικό μικροσκόπιο. Η λεπτομερής παρατήρησή του δεν ήταν δυνατή μέχρι την κατασκευή και χρήση του ηλεκτρονικού μικροσκοπίου, οπότε και αποκαλύφθηκε για πρώτη φορά η ιδιαίτερη ομορφιά του μικροσκοπικού αυτού οργανισμού.

Η ξεχωριστή και εντυπωσιακά όμορφη εικόνα των κυττάρων "E. huxleyi" οφείλεται στην παρουσία ασβεστιτικών πλακών που περιβάλλουν την εξωτερική επιφάνεια των κυττάρων. Αυτές οι ασβεστιτικές πλάκες, γνωστές ως κοκκόλιθοι, αποτελούνται από μικροσκοπικούς αλλά εντυπωσιακά περίτεχνους κρυστάλλους ανθρακικού ασβεστίου που παράγονται από τα ίδια τα κύτταρα.
Τίμοτσκα Κράινα

μικρογραφία|Η Τίμοτσκα Κράινα (με κίτρινο χρώμα)
Η Τίμοτσκα Κράινα ("σερβικά : Тимочка Крајина") είναι γεωγραφική περιοχή της Σερβίας στην αυτόνομη περιφέρεια της Βοϊβοντίνα. Βρίσκεται στην ανατολική Σερβία και καταλαμβάνει την κοιλάδα του ποταμού Τίμοκ. Σύμφωνα με την απογραφή του 2002 έχει 284.112 κατοίκους.
A Gypsy's Kiss

Το A Gypsy's Kiss είναι τραγούδι του χαρντ ροκ συγκροτήματος Deep Purple, το έκτο κομμάτι του δίσκου "Perfect Strangers", ο οποίος κυκλοφόρησε τον Σεπτέμβριο του 1984 ανεβαίνοντας στο # 5 στην Μεγάλη Βρετανία, ενώ έγινε πλατινένιος στις Ηνωμένες Πολιτείες.
Κρεγκ Κανονίερ

Ο Κρεγκ Κανονίερ (Craig Cannonier, 1963-) είναι πολιτικός από τις Βερμούδες. Υπηρέτησε ως πρωθυπουργός των Βερμούδων από τις 18 Δεκεμβρίου 2012 ως την παραίτησή του, στις 19 Μαΐου 2014. Επίσης, ήταν ηγέτης του Συνασπισμού Μία Βερμούδα από τις 10 Σεπτεμβρίου 2011 ως το 2014.

Τον Μάιο του 2014 παραιτήθηκε από την πρωθυπουργία, τονίζοντας ότι δεν είχε γίνει κάτι παράνομο, όμως κατά καιρούς υπήρξε αποτυχία στο να υπάρξει πλήρης διαφάνεια. Τον αντικατέστησε προσωρινά στην πρωθυπουργία ο Μάικλ Ντάνκλεϊ.
Ουμβέρτος Β΄ της Ιταλίας

Ο Ουμβέρτος Β΄ της Ιταλίας ("Umberto II di Savoia", 15 Σεπτεμβρίου 1904 - 18 Μαρτίου 1983) ήταν ο τέταρτος και τελευταίος βασιλιάς της Ιταλίας. Ήταν ο μόνος γιος από τα πέντε παιδιά του Βιτόριο Εμανουέλε Γ΄ της Ιταλίας και της Έλενας του Μαυροβουνίου.

Ο Βιτόριο Εμανουέλε Γ΄, σε μια προσπάθεια να επανορθώσει την εικόνα της μοναρχίας στην Ιταλία, μετά την πτώση του καθεστώτος του Μπενίτο Μουσολίνι, μετέφερε τις εξουσίες του στον γιο του Ουμπέρτο το 1944, χωρίς όμως να του δοθεί ο τίτλος του Βασιλιά. Κατά την περίοδο της οργάνωσης του ιταλικού δημοψηφίσματος του 1946 για το πολίτευμα ο Βιτόριο Εμανουέλε παραιτήθηκε πλήρως από τα καθήκοντά του σε μια τελευταία προσπάθεια να κερδίσει υποστήριξη ο θεσμός της μοναρχίας.

Έτσι, ο Ουμβέρτος άσκησε εξουσία για μόλις 35 ημέρες, από τις 9 Μαΐου 1946 ως τις 12 Ιουνίου 1946, οπότε και κηρύχθηκε έκπτωτος. Για αυτό το λόγο έμεινε στην ιστορία ως ο Βασιλιάς του Μάη (ιταλικά: "Re di Maggio"). Το υπόλοιπο μέρος της ζωής του το έζησε εξόριστος στην πόλη Κασκάις της Πορτογαλίας, ενώ δεν του επιτράπηκε να επιστρέψει στην Ιταλία ούτε την περίοδο που αρρώστησε βαριά το 1983.
Νίκολας Φαρόν

Ο Νίκολας Φαρόν(ή αλλίως Nicola Farron στα ιταλικά) είναι ιταλός ηθοποιός που έγινε γνωστός στο ελληνικό κοινό απο την ταινία "Η Αγάπη άργησε μια μέρα" του Κώστα Κουτσομύτη,βασισμένη στο ομώτιτλο βιβλίο της Λίλυ Ζωγράφου,όπου έπαιζε τον ρόλο του Τονίνο (Antonino) ιταλού φαντάρου,ερωτευμένος με την κόρη του Μιχαήλου Φτενούδου,Ερατώ.Στη ταινία αυτη πρωταγωνίστησε μαζί με την Τάνια Τρύπη.

Ο Nicola Farron γεννήθηκε στις 8 Οκτωβρίου του 1964,στην Οριστάνο επαρχία της Σαρδηνίας,στην Ιταλία.Το πραγματικό του όνομα είναι 
Nicola Puddu.

Ο Πατέρας του, επιχειρηματίας στο επάγγελμα, καταγόταν απο την Σαρδηνία.Η μητερα του,ιρλανδικής καταγωγής,ήταν καθηγήτρια αγγλικών.Ο Nicola μετά τις σπουδές του μετακόμισε στο Σικάγο.
Βαλεντίνος Σιέλης

Ο Βαλεντίνος Σιέλης (γεννημένος στις 1 Μαρτίου 1990, στην Πάφο, Κύπρος) είναι Κύπριος διεθνής ποδοσφαιριστής, o οποίος αγωνίζεται στη θέση του αμυντικού για την Ανόρθωση Αμμοχώστου.
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ντονκάστερ Ρόβερς
Κατηγορία:Ποδοσφαιριστές Ε.Ν. ΘΟΪ Λακατάμιας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εθνικής Κύπρου
BBC Persian Television

Το BBC Persian Television (BBC Περσική Τηλεόραση) είναι ειδησεογραφικό τηλεοπτικό κανάλι του BBC στην Περσική γλώσσα. Το κανάλι ξεκίνησε να εκπέμπει στις 14 Ιανουαρίου 2009. Η υπηρεσία εκπέμπει μέσω δορυφόρου και είναι διαθέσιμη σε 100 εκατομμύρια ομιλητές της Περσικής γλώσσας στο Ιράν, στο Αφγανιστάν, στο Ουζμπεκιστάν και στο Τατζικιστάν.
Shenanigans

Το "Shenanigans" είναι μια συλλογή τραγουδιών από την αμερικάνικη πανκ ροκ μπάντα Green Day. Κυκλοφόρησε στις 2 Ιουλίου του 2002 από την Reprise Records. Το άλμπουμ περιέχει b-sides, σπάνια τραγούδια, διασκευές και ένα ακυκλοφόρητο, μέχρι τότε, τραγούδι το "Ha Ha You're Dead". Το "Espionage", το κατασκοπευτικό ορχηστρικό τραγούδι είχε συμπεριληφθεί στο soundtrack της ταινίας "Austin Powers: Ο Κατάσκοπος που με Κουτούπωσε".

Το Shenanigans έφτασε στο νούμερο 27 στο Billboard 200 και ως το Σεπτέμβριο του 2010 είχε πουλήσει 280,000 αντίτυπα. Αν και το εξώφυλλο δεν έχει τον τίτλο του άλμπουμ μερικά μαγαζιά επέλεξαν να κολλήσουν ένα αυτοκόλλητο στο εξώφυλλο για να μην μπερδεύονται οι πελάτες. Σχεδιαστής του εξωφύλλου ήταν ο Chris Bilheimer που σχεδιάζει εξώφυλλα για την μπάντα από το Warning ως και σήμερα. Το 2002, οι Green Day έκαναν την περιοδεία "Pop Disaster Tour" μαζί με τους Blink-182 για την προώθηση του άλμπουμ. Παρ' όλα αυτά, δεν ερμηνεύτηκε κανένα τραγούδι από το άλμπουμ. Το άλμπουμ θα περιείχε ένα ακόμα κομμάτι το "D.U.I [(Driving Under the Influence (Οδηγώντας υπό την επήρεια αλκοόλ]". Το "D.U.I" γράφτηκε από τον Τρε Κουλ. Ο μόνος τρόπος για να ακουστεί αυτό το τραγούδι είναι να βρεθεί στο ίντερνετ.
Ζαν-Μπατίστ Πιερατζί

Ο Ζαν-Μπατίστ Πιερατζί είναι Γάλλος ποδοσφαιριστής γεννημένος στις 17 Ιουνίου 1985 στο Αζαξιό της Κορσικής. Αγωνίζεται στη θέση του αμυντικού μέσου για λογαριασμό των Σαν Χοσέ Έρθκουεϊκς στην MLS.
ΕΡΤ Πύργου

Ο Ραδιοφωνικός Σταθμός Πύργου (ΕΡΤ Πύργου) είναι ο περιφερειακός σταθμός της Ηλείας, και μια αυτονομημένη μονάδα της Γενικής Διεύθυνσης Ραδιοφωνίας της ΕΡΤ. Είναι ένας από τους 19 τοπικούς σταθμούς της ΕΡΑ που συνεχίζουν κανονικά την λειτουργία τους. Το πρόγραμμά του είναι κυρίως ενημερωτικό. Οι εγκαταστάσεις του βρίσκονται στον Πύργο.
Τριγκόβιτσκι Τίμοκ

μικρογραφία|Η συμβολή των Σερβλίσκι και Τριγκόβιτσκι Τίμοκ
Ο Τριγκόβιτσκι Τίμοκ (μτφ : Ο Τίμοκ της Τιργκόβιστε) ("σερβικά : Трговишки Тимок") γνωστός στην αρχή του σαν "Strma reka" (μτφ : απότομος ποταμός), είναι παραπόταμος του Τίμοκ. 

Πηγάζει στις δυτικές πλαγιές της οροσειράς Στάρα Πλάνινα, ακριβώς κάτω από την ψηλότερη κορυφή του βουνού στη Σερβία, την Μίντζορ, λιγότερο από ένα χιλιόμετρο από τα βουλγαρικά σύνορα. Το ποτάμι ρέει προς τα ανατολικά και δέχεται τα νερά από τρία μικρότερα ρέματα. Στη συνέχεια περνά μέσα από τα χωριά Μπάλτα Μπερίλοβατς, Βιρτόβατς και Ινόβο. Στην συνέχεια δέχεται τα νερά από κι άλλα μικρά ρέματα και φτάνοντας στις βόρειες πλαγιές του όρους Γαντοβνίκ στρέφεται προς τα βόρεια και είναι γνωστός μόνο σαν "Τριγκόβιτσκι Τίμοκ".

Συνεχίζει την ροή του προς τα βόρειοδυτικά, μέσω Γκόρνια Καμνίτσα, Ντόνια Καμενίτσα, Στέρμπατς και Τιργκόβιστε, ένα προάστιο της πόλης Κνιέζεβατς. Συνεχίζει δεχόμενος τα νερά πολλών ρεμάτων και μετά το Κνιέζεβατς ενώνεται με τον Σεβρλίσκι Τίμοκ δημιουργώντας τον Λευκό Τίμοκ. Η λεκάνη απορροής του καταλαμβάνει έκταση 520 τετραγωνικών χιλιομέτρων.
Σεβρλίσκι Τίμοκ

Ο Σεβρλίσκι Τίμοκ ("σερβικά : Сврљишки Тимок") είναι παραπόταμος του Τίμοκ. Έχει μήκος 64 χιλιόμετρα και πηγάζει από τα όρη Σερβλίσκι και μετά το Κνιέζεβατς συναντά τον Τριγκόβιτσκι Τίμοκ δημιουργώντας τον Λευκό Τίμοκ. 

Αρχικά δημιουργείτε από την ένωση τριών ρεμάτων σε 450 μέτρα υψόμετρο και στη συνέχεια ρέει μέσα από μία εύφορη κοιλάδα, μήκους 20 χλμ., όπου βρίσκεται η μικρή πόλη Σεβρλίγκ όπου παίρνει και το όνομα του. Έπειτα ρέει από το χωριό Νίσεβτσα όπου δέχεται τα νερά πολλών πηγών κι έπειτα δημιουργεί φαράγγι 15 χιλιομέτρων. Μετά το φράγγι κι έως το Κνιέζεβατς ρέει ήσυχα σε κοιλάδα. Η λεκάνη απορροής του είναι 730,7 τετραγωνικά χιλιόμετρα και η πυκνότητα του υδρογραφικού δικτύου είναι 669 m / km ²
Ευρωπαϊκό πρωτάθλημα κωπηλασίας

To Ευρωπαϊκό πρωτάθλημα κωπηλασίας είναι διεθνής ρεγκάτα της κωπηλασίας, που διοργανώνεται από την Διεθνή Κωπηλατική Ομοσπονδία (FISA). 

Η πρώτη διοργάνωση διεξήχθη το 1893 και από το 1962 και μετά αντικαταστάθηκε από το Παγκόσμιο πρωτάθλημα κωπηλασίας, το οποίο έγινε ετήσιο από το 1974 και μετά. Τα γυναικεία πρωταθλήματα εισήχθησαν το 1954, όμως ακόμα και τότε οι αγώνες ανδρών γίνονταν σε διαφορετικές ημερομηνίες από εκείνους των γυναικών.

Με απόφαση της FISA (27 Μαΐου 2006) επανήλθαν τα ευρωπαϊκά πρωταθλήματα κωπηλασίας.

Στην πρώτη διοργάνωση (1893) υπήρχαν μόνο 3 αγωνίσματα (μονό ανδρών, τετράκωπος με πηδαλιούχο και οκτάκωπος) ενώ οι συμμετοχές περιορίστηκαν στις 10. Οι αγώνες κάλυπταν 3.000μ με εξαίρεση τους αγώνες του μονού, οι οποίοι κάλυπταν μόνο 2.000μ. Το 2007, όταν επέτρεψε το ευρωπαϊκό πρωτάθλημα, υπήρχαν 14 κατηγορίες Ολυμπιακών Αγώνων και η απόσταση ήταν πάνω από 2.000μ.
Σεβρλίγκ

Η Σεβρλίγκ ("σερβικά : Сврљиг") είναι πόλη στη Σερβία, στο δήμο της Σεβρλίγκ. Σύμφωνα με την απογραφή του 2002 έχει 7705 κατοίκους (σύμφωνα με την απογραφή του 1991 είχε 7421 κάτοικους).
Βρέλο

Ο Βρέλο ("σερβικά : Врело"), είναι ποταμός της Σερβίας παραπόταμος του Δρίνου. Έχει μήκος μόλις 365 μέτρα, και είναι ο μικρότερος ποταμός της Σερβίας και πιθανώς ένας από τους συντομότερους ποταμούς στον κόσμο.

Πηγάζει στο χωριό Πέρουσατς και μετά από σύντομη ροή σχηματίζει καταρράκτη κι εκβάλλει στον Δρίνο. Έχει όλα τα χαρακτηριστικά ποταμού, μία πηγή που αναβλύζει μεγάλη ποσότητα νερού, έχει δύο γέφυρες, μύλους κι ένα χωριό στην αριστερή του όχθη.
Αχμέντ Μάιτικ

Ο Αχμέντ Μάιτικ (Ahmed Omar Maiteeq) είναι Λίβυος επιχειρηματίας και πολιτικός, με καταγωγή από τη Μιζράτα, ο οποίος εξελέγη πρωθυπουργός της χώρας του το Μάιο του 2014 και υπηρέτησε ως τον Ιούνιο της ίδιας χρονιάς. Η εκλογή του ως πρωθυπουργού έγινε υπό αμφιλεγόμενες συνθήκες. Ο ισλαμιστής πρόεδρος του Κογκρέσου Νουρί Αμπουσαμάιν υποστήριξε την εν λόγω εκλογή, όμως ο αντιπρόεδρος την αποκάλεσε παράνομη. Το Υπουργείο Δικαιοσύνης αποφάσισε ότι από τις 29 Μαΐου 2014 ο Μάιτικ δεν είναι πρωθυπουργός και ότι ο προκάτοχός του, Αμπντουλάχ αλ Θινί θα συνέχιζε να κυβερνά τη Λιβύη.
Χρυσή Διαμαντοπούλου

Η Χρυσή Διαμαντοπούλου (γεννήθηκε στις 22 Σεπτεμβρίου 1995 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως τερματοφύλακας στον Ολυμπιακό Πειραιώς.
Ιωάννα Σταματοπούλου

Η Ιωάννα Σταματοπούλου (γεννήθηκε στις 27 Ιουνίου 1998 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως τερματοφύλακας στον Ολυμπιακό Πειραιώς.
Εύη Τετζαλίδου

Η Εύη Τετζαλίδου (γεννήθηκε στις 21 Φεβρουαρίου 1990 στην Νίκαια Αττικής) είναι πρώην διεθνής Ελληνίδα υδατοσφαιρίστρια που αγωνίζόταν ως αμυντικός στον Ολυμπιακό Πειραιώς,Εθνικό Πειραιώς,Ιωνικό Νικαίας και Νηρέα Χαλανδρίου
Ουμβέρτος Α΄ της Ιταλίας

Ο Ουμβέρτος Α΄ της Ιταλίας (ιταλικά "Umberto Rainerio Carlo Emanuele Giovanni Maria Ferdinando Eugenio di Savoia", 14 Μαρτίου 1844 – 29 Ιουλίου 1900) ήταν ο δεύτερος βασιλιάς της Ιταλίας (9 Ιανουαρίου 1878 - 29 Ιουλίου 1900). Ο Ουμβέρτος Α΄ γιος του Βίκτωρ Εμμανουήλ Β΄ τον οποίο και διαδέχθηκε το 1878 και της Αδελαΐδας των Αψβούργων-Λωρραίνης, κόρης του Ράινερ-Ιωσήφ αρχιδούκα της Αυστρίας. Διακρίθηκε ως διοικητής μεραρχίας στον πόλεμο εναντίον της Αυστρίας και στις μάχες του Σολφερίνο και της Κουστότσα. Η στρατιωτική του φήμη σε συνδυασμό με τη συμπάθεια που έδειχνε προς τον Γαριβάλδη και τους Ιταλούς πατριώτες, τον έκαναν δημοφιλή. Δολοφονήθηκε το 1900 κατά την αποχώρησή του από το στάδιο του Μιλάνου, όπου είχε μεταβεί να παρακολουθήσει τους Πανιταλικούς αγώνες, από τον Ιταλό αναρχικό Γκαετάνο Μπρέσι.
Datsun DA

Το Datsun DA ήταν το πρώτο Ι.Χ. αυτοκίνητο που κατασκεύασε η ιαπωνική αυτοκινητοβιομηχανία Datsun μετά το τέλος του δευτέρου παγκοσμίου πολέμου. Η παραγωγή του κατάφερε να ξεκινήσει τον Νοέμβριο του 1947, στα 2 έτη μετά τη λήξη του πολέμου, και διατηρήθηκε έως και τα μέσα του 1948.

Το μοντέλο αυτό μπορεί να ήταν ένα λιτό αυτοκίνητο, τόσο σχεδιαστικά, όσο και στον εξοπλισμό, και μπορεί να έμεινε στην κυκλοφορία για μόλις ένα χρόνο, ωστόσο αποτέλεσε ένα από τα πρώτα σημαντικά βήματα μετά τον πόλεμο για την επανεκκίνηση της ιαπωνικής αυτοκινητοβιομηχανίας. Ο αντικαταστάτης του Datsun DA ήταν η λίγο βελτιωμένη εκδοχή Datsun DS του 1950 - 1954.
Πόρετσκα

Ο Πόρετσκα ("σερβικά : Поречка") είναι ποταμός της ανατολικής Σερβίας με μήκος 50 χιλιόμετρα, παραπόταμος του Δούναβη. Βρίσκεται στην περιοχή του Πόρετς όπου οφείλει και το όνομα του. 

Δημιουργείτε από δύο μικρότερους ποταμούς, ο ένας πηγάζει στο όρος Ντέλι Γιοβάν και ο άλλος στο όρος Λισκοβάτσα. Οι δύο ποταμοί ενώνονται στη Μιλόσεβα δημιουργώντας τον Πόρετσκα, μετά από 23 χλμ εκβάλλει στον Δούναβη κοντά στο Ντόνι Μιλάνοβατς.
Ντέλι Γιοβάν

Το Ντέλι Γιοβάν ("σερβικά : Дели Јован") είναι βουνό της ανατολικής Σερβίας κοντά στα σύνορα με Ρουμανία και Βουλγαρία. 

Ανήκει στο σύστημα των οροσειρών των Καρπαθίων και του Αίμου που σχηματίστηκαν κατά τη διάρκεια της ορογένεσης. Το βουνό έχει μήκος περίπου 19 χιλιόμετρα κι έχει υπο ηπειρωτικό κλίμα.

Η ψηλότερη κορυφή του βουνού είναι η "Μαύρη κορυφή" με 1.141 μέτρα ύψος.
Ballbreaker

Ballbreaker είναι ο τίτλος του δωδέκατου στούντιο δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 26 Σεπτεμβρίου του 1995.

Ο δίσκος χαρακτηρίστηκε από την επιστροφή του Φιλ Ραντ στα τύμπανα μετά την αποχώρηση του το 1983.

Οι ηχογραφήσεις ξεκίνησαν στα "Record Plant Studios" της Νέας Υόρκης, αλλά ολοκληρώθηκαν στα "Ocean Way Studios" του Λος Άντζελες.

Το "Ballbreaker" βραβεύθηκε ως διπλά πλατινένιο στις Ηνωμένες Πολιτείες, όπου σκαρφάλωσε στην τέταρτη θέση του Billboard, ενώ ανέβηκε στο # 1 στην Ελβετία, την Σουηδία και την πατρίδα του συγκροτήματος, Αυστραλία.

Η περιοδεία για την προώθηση του διήρκεσε καθ' όλο το 1996, με τους AC/DC να παίζουν 155 συναυλίες στην Βόρεια και Νότια Αμερική, την Ευρώπη, την Αυστραλία και τη Νέα Ζηλανδία.
Ελληνική Ραδιοφωνία

Η Ελληνική Ραδιοφωνία (ΕΡΑ) είναι διεύθυνση της ΕΡΤ που διαχειρίζεται τους τοπικούς περιφερειακούς σταθμούς της (ΕΡΤ Δίκτυο). Συστάθηκε το 1987 και η έδρα της είναι στο Ραδιομέγαρο.
UKTV

Το UKTV είναι βρετανικός πολυκάναλος τηλεοπτικός φορέας, ο οποίος ανήκει εξ ημισείας στο BBC Worldwide και στην "Discovery, Inc." Η εταιρεία ιδρύθηκε στις 1 Νοεμβρίου 1992 σε συνεργασία του BBC με την Thames Television (νυν ITV London). Είναι μία από τις μεγαλύτερες εταιρείες του Ηνωμένου Βασιλείου που ασχολούνται με την τηλεόραση.

Τα κανάλια της εταιρείας είναι διαθέσιμα μέσω δορυφόρου και καλωδιακής συνδρομητικής τηλεόρασης στο Ηνωμένο Βασίλειο και στην Ιρλανδία. Τα κανάλια "Dave", "Drama", "Really" και "Yesterday" είναι διαθέσιμα και μέσω της επίγειας ψηφιακής τηλεόρασης. Τα περισσότερα προγράμματα είναι αντιγραφές των προγραμμάτων του BBC.

Τα κανάλια εκπέμπουν σε εύρεια οθόνη από τις 31 Ιανουαρίου του 2008.
Β΄ κατηγορία ποδοσφαίρου ανδρών Κύπρου 1995-96

Η Β΄ κατηγορία ποδοσφαίρου ανδρών Κύπρου 1995-96 ήταν η 41η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΠ για 6η φορά στην ιστορία του.
Πρόεδρος της Ουκρανίας

Ο Πρόεδρος της Ουκρανίας (ουκρανικά: Президент України, Πρεζιντέντ Ουκραΐνι) είναι ο Ουκρανός ανώτατος άρχοντας με ιδιαίτερα ισχυρές πολιτικές αρμοδιότητες και σημαντικές εξουσίες. Ο Πρόεδρος αντιπροσωπεύει τη χώρα στις διεθνείς σχέσεις, ορίζει τις κατευθυντήριες γραμμές της εξωτερικής και αμυντικής πολιτική και διαχειρίζεται μαζί με τον Πρωθυπουργό και την κυβέρνηση την εσωτερική πολιτική, διαπραγματεύεται και επικυρώνει διεθνείς συνθήκες. Εκλέγεται άμεσα από το λαό της Ουκρανίας για θητεία 5 ετών, η οποία μπορεί να ανανεωθεί μία ακόμη φορά. Η προεδρική κατοικία βρίσκεται στο Μέγαρο Μαριίνσκι του Κιέβου, ενώ υπάρχουν και άλλα κτίρια που εξυπηρετούν τις ανάγκες της Προεδρίας της Ουκρανίας.

Στις αρχές του 2014 ο εκλεγμένος Ουκρανός Πρόεδρος, Βίκτορ Γιανουκόβιτς, καθαιρέθηκε και ορκίστηκε μεταβατικός Πρόεδρος ο Αλεξάντερ Τουρτσίνοφ, Πρόεδρος της Ουκρανικής Βουλής. Ο Γιανουκόβιτς ωστόσο ουδέποτε υπέγραψε παραίτηση από το αξίωμά του.Στις 5 Μαΐου 2014 εκλέχτηκε, νέος Πρόεδρος της χώρας, με ποσοστό 54,76%, ο Πέτρο Ποροσένκο, ο οποίος ανέλαβε καθήκοντα στις 7 Ιουνίου 2014.. Στις 21 Απριλίου 2019 εξελέγη νέος πρόεδρος της Ουκρανίας ο κωμικός, ηθοποιός και σεναριογράφος Βολοντίμιρ Ζελένσκι.
Ο Ζελένσκι έπαιξε το ρόλο του Προέδρου της Ουκρανίας στην εξαιρετικά δημοφιλή σειρά του 2015 "Υπηρέτης του Λαού". Το πολιτικό κόμμα "Υπηρέτης του Λαού" δημιουργήθηκε το Μάρτιο του 2018, από ανθρώπους από της τηλεοπτικής εταιρίας παραγωγής Κβαρτάλ 95 που δημιούργησε την τηλεοπτική σειρά με το ίδιο όνομα.
Κουτσάι

Το Κουτσάι ("σερβικά : Кучај"), είναι βουνό στην ανατολική Σερβία, ανήκει στην ομάδα των οροσειρών των Καρπαθίων και του Αίμου. Έχει κατεύθυνση βορειοανατολικά προς νοτιοδυτικά με μήκος 40 χλμ. 

Αποτελείται κυρίως από σχιστόλιθους και ασβεστολιθικά πετρώματα. Έχει μερικά από τα πιο διάσημα σπήλαια στη Σερβία (Bogovinska , Zlotska , Prekonoška και Ravanička ). Η υψηλότερη κορυφή του είναι η "Κουσάι Τρέστα" με 1.284 μέτρα ύψος.
ΕΡΤ Φλώρινας

Ο Ραδιοφωνικός Σταθμός Φλώρινας (ΕΡΤ Φλώρινας) είναι ο περιφερειακός σταθμός του νομού Φλώρινας. Το πρόγραμμά του είναι κυρίως ειδησεογραφικό και κυρίως επικεντρώνεται σε οτιδήποτε έχει σχέση με την γύρω περιοχή (Φλώρινα, Καστοριά και Πτολεμαΐδα).
Β΄ κατηγορία ποδοσφαίρου ανδρών Κύπρου 1994-95

Η Β΄ κατηγορία ποδοσφαίρου ανδρών Κύπρου 1994-95 ήταν η 40η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ευαγόρας Πάφου για 6η φορά στην ιστορία του.
Δενδροκούναβο

Το Δενδροκούναβο, γνωστό και ως καθαροκούναβο ("Μάρτης η μάρτης - Martes martes") είναι είδος αρπακτικών ζώων που ανήκει στην οικογένεια Ικτίδες της τάξης των σαρκοφάγων. Διαδεδομένο στην κεντρική Ασία και στην Ευρώπη, δεν συναντάται στις Σκανδιναβικές χώρες εκτός της Νορβηγίας, στις Βρετανικές νήσους και στη Σαρδηνία. Στην Ελλάδα ζει κυρίως στη Βόρεια Ελλάδα μέχρι Θεσσαλία και Ήπειρο. Ο άνθρωπος το κυνηγά για το πολύτιμο δέρμα του. Τα ωραιότερα δέρματα κουναβιού προέρχονται από τη Νορβηγία και από τη Σκωτία.
BBC Choice

Το BBC Choice ήταν τηλεοπτικό κανάλι του BBC, το οποίο ξεκίνησε να εκπέμπει στις 23 Σεπτεμβρίου 1998 και έκλεισε στις 3 Φεβρουαρίου του 2003. Ήταν το πρώτο Βρετανικό τηλεοπτικό κανάλι το οποίο εξέπεμπε με ψηφιακό σήμα.

Το κανάλι δεν εξέπεμπε 24 ώρες το 24ωρο. Η λειτουργία του καναλιού ξεκινούσε στις 17:00, αργότερα έγινε στις 19:00. Το κανάλι είχε και παιδικά προγράμματα από τα κανάλια CBBC και CBeebies. Όταν το κανάλι έκλεισε αντικαταστάθηκε από το BBC Three.

Επίσης, το BBC Choice είχε και τις εκδόσεις του σε Ουαλία και Βόρεια Ιρλανδία, οι οποίες έκλεισαν και οι δύο στις 30 Μαρτίου 2001. Tο Ουαλικό BBC Choice αντικαταστάθηκε από το ψηφιακό πρόγραμμα του Ουαλικού BBC Two ακριβώς ένα μήνα μετά στις 30 Απριλίου, στα πλαίσια του πλάνου του BBC για διεύρυνση του περιεχομένου των προγραμμάτων για τους τηλεθεατές, ενώ το περιφερειακό BBC Choice της Βόρειας Ιρλανδίας έκανε απλό κλείσιμο, αφού ήδη διέθετε τα δύο βασικά κανάλια του BBC στην συγκεγκριμένη χώρα.
Β΄ κατηγορία ποδοσφαίρου ανδρών Κύπρου 1993-94

Η Β΄ κατηγορία ποδοσφαίρου ανδρών Κύπρου 1993-94 ήταν η 39η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Άρης Λεμεσού για 3η φορά στην ιστορία του.
Τζόνι Λι Μίντλτον

Ο Τζόνι Λι Μίντλτον (αγγλ. "Johnny Lee Middleton") είναι Αμερικανός μπασίστας και συνθέτης, γνωστότερος ως μέλος των συγκροτημάτων Savatage και Trans-Siberian Orchestra.
Β΄ κατηγορία ποδοσφαίρου ανδρών Κύπρου 1992-93

Η Β΄ κατηγορία ποδοσφαίρου ανδρών Κύπρου 1992-93 ήταν η 38η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια Αραδίππου για 2η φορά στην ιστορία της.
Στάρι Μοστ

Η γέφυρα Στάρι Μοστ (βοσνιακά: Stari Most, ελληνικά: παλαιά γέφυρα) είναι το ορόσημο της πόλης Μόσταρ στη Βοσνία-Ερζεγοβίνη. Εκτείνεται πάνω από τον ποταμό Νερέτβα και ενώνει το κυριαρχούμενο από Βόσνιους ανατολικό τμήμα της πόλης με το κυριαρχούμενο από Κροάτες δυτικό τμήμα της. Εδώ και αιώνες θεωρείται ένα σύμβολο γεφύρωσης της Ανατολής με τη Δύση, όχι μόνο του Χριστιανικού με τον Ισλαμικό κόσμο αλλά και των καθολικών Κροατών με τους ορθόδοξους Σέρβους. Η γέφυρα καταστράφηκε κατά τη διάρκεια του πολέμου της Βοσνίας και ανακατασκευάστηκε μετά τη λήξη του.
Ματθαίος Κωφίδης

Ο Ματθαίος Κωφίδης (22 Μαρτίου 1855 – 1921) ήταν Έλληνας επιχειρηματίας και βουλευτής του οθωμανικού Κοινοβουλίου. Εξελέγη μέλος της οθωμανικής βουλής σε τρεις συνεχόμενες εκλογικές περιόδους από το 1908 ως το 1918. Το 1921 οδηγήθηκε στην αγχόνη, μαζί με πολλούς άλλους Έλληνες προύχοντες του Πόντου, κατά τη διάρκεια των τουρκικών διώξεων του Μουσταφά Κεμάλ.
Σαλβαδό Εσπρίου

Ο Σαλβαδό Εσπρίου ι Καστελιό (Salvador Espriu i Castelló, 10 Ιουλίου 1913, Σάντα Κολόμα ντε Φαρνές - Βαρκελώνη, 22 Φεβρουαρίου 1985) ήταν ένας Καταλανός ποιητής, δραματουργός και μυθιστοριογράφος, από τους κυρίους ανανεωτές της καταλανικής πεζογραφίας μαζί με τους Ζουζέπ Πλα και Ζουζέπ Μαρία ντε Σεγάρα.

Η έργο του είναι ευρύτατο αλλά ξεχωρίζουν οι ποιητικές του συλλογές "Το κοιμητήρι της Σινέρα", "El caminant i el mur" και το "La pell de brau", πιθανότατα το πιο γνωστό του έργο όπου θίγει την ιστορική, κοινωνιολογική και ηθική προβληματική της Ισπανίας. Στο ποιητικό του έργο, ο Εσπρίου αναπτύσσει έναν δικό του κόσμο, ταυτισμένο με την "Σινέρα" (το όνομα του χωριού "Arenys" διαβασμένο αντίστροφα). Το πρώτο του θεατρικό έργο υπήρξε το "Primera història d'Esther", που χαρακτηρίστηκε από τον συγγραφέα ως "αυτοσχεδιασμός για μαριονέτες" λόγω του γκροτέσκου του χαρακτήρα του. Έπειτα έγραψε το "Una altra Fedra, si us plau" μετά από απαίτηση της ηθοποιού Νούρια Εσπέρτ.

Η μελοποίηση ποιημάτων του από τον βαλενθιανό μουσικό Ραϊμόν συνετέλεσε στην ευρεία διάδοση του έργου του. Πολύ γνωστά τα "Cançons de la roda del temps" και το ποίημα "He mirat aquesta terra".
BBC Food

Το BBC Food (BBC Φαγητό) ήταν διεθνές εμπορικό τηλεοπτικό κανάλι του BBC, το οποίο επικεντρωνόταν αποκλειστικά με τα τρόφιμα και το φαγητό. Το 2008 αντικαταστάθηκε από το τηλεοπτικό κανάλι BBC Lifestyle.

Το κανάλι ξεκίνησε να εκπέμπει τον Ιούνιο του 2002 και ήταν διαθέσιμο στην Νότια Αφρική και σε κάποια μέρη της Σκανδιναβίας.

Μερικοί από τους chef που είχαν εκπομπή στο κανάλι ήταν οι:

*Χοσέ Αντρές Πουέρτα
*Νιγκέλα Λόσον
*Ντέλια Σμιθ
*Τζέιμι Όλιβερ
*Αντόνιο Καρλούτσιο
*Αντόνιο Γουόλαρ Τόμσον
*Ρικ Στάιν
*Σόφι Γκρίγκσον
*Κεν Χομ
*Έινσλι Χάριοτ
*Τζέιμς Μάρτιν
*Μάντχουρ Τζέφρι
*Γκάρι Ρόουντς
This Godless Endeavor

Το This Godless Endeavor είναι το έκτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 2005 μέσω της δισκογραφικής εταιρείας "Century Media Records". Η αρχική ευρωπαϊκή έκδοση κυκλοφόρησε σε μορφή digipak και τον περιορισμένο αριθμό των 15.000 αντιτύπων.
Τα τραγούδια του άλμπουμ αναφέρονται σε προβλήματα του τρόπου ζωής και σκέψης των ανθρώπων όπως το κοινωνικό σύστημα, η έλλειψη αυθεντικότητας, η ενοχοποίηση του Θεού, το νόημα της ζωής, η επιρροή της τεχνολογικής εξέλιξης, κ.α.. Παρ' όλα αυτά, ο κιθαρίστας Τζεφ Λούμις έχει δηλώσει ότι δεν είναι concept άλμπουμ.
Τον Ιανουάριο του 2006, προβλήθηκε για πρώτη φορά στο τηλεοπτικό δίκτυο "MTV" το βίντεο κλιπ του τραγουδιού "Born".
Ο δίσκος έλαβε θετικές κριτικές με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5, το "Metal Archives" 90% και το "Metal Storm" 9/10. Επίσης, κατατάχθηκε δεύτερο στην λίστα με τα είκοσι καλύτερα άλμπουμ του 2005, από το περιοδικό "Unrestrained".
BBC HD

Το BBC HD ήταν ένα υψηλής ευκρίνειας κανάλι του BBC. Ξεκίνησε να εκπέμπει πιλοτικά στις 15 Μαΐου του 2006 ενώ η κανονική του λειτουργία ξεκίνησε την 1η Δεκεμβρίου του 2007. Το κανάλι έκλεισε στις 26 Μαρτίου του 2013.

200px|right|thumb|Van εξωτερικών μεταδόσεων του BBC HD

Το πρόγραμμα που καναλιού περιλάμβανε διάφορα προγράμματα άλλων καναλιών του BBC όπως τα "Top Gear", "Doctor Who", "Hustle", "Planet Earth", "Bleak House" και "Torchwood" καθώς και ζωντανές αναμεταδόσεις αθλητικών γεγονότων.

Στο Ηνωμένο Βασίλειο το κανάλι αντικαταστάθηκε από την έκδοση υψηλής ευκρίνειας του BBC Two, εν μέρει ως αποτέλεσμα περικοπών που άρχισε το BBC από το 2012. Το όνομα του καναλιού ωστόσο συνεχίζει να χρησιμοποιείται από το BBC Worldwide σε άλλες χώρες.
Boeing B-52 Stratofortress

Το Boeing B-52 Stratofortress είναι υποηχητικό στρατηγικό βομβαρδιστικό μεγάλης εμβέλειας. Το B-52 σχεδιάστηκε και κατασκευάστηκε από την Boeing, η οποία συνεχιζει να παρέχει υποστήριξη και αναβαθμίσεις. Έχει τεθεί σε υπηρεσία από την Αμερικανική Πολεμική Αεροπορία (USAF) από το 1950. Είναι ικανό να μεταφέρει φορτίο όπλων έως και 32.000 kg.

Αρχίζοντας με την επιτυχή σύμβαση τον Ιούνιο του 1946 το σχέδιο Β-52 εξελίχθηκε από ένα αεροσκάφος με ευθείες πτέρυγες που τροφοδοτούταν από έξι turboprop κινητήρες στον τελικό πρωτότυπο YB-52 με οκτώ τουρμποτζέτ κινητήρες και οπισθοκλινείς πτέρυγες. Πραγματοποίησε την πρώτη του πτήση τον Απρίλιο του 1952. Κατασευασμένο να μεταφέρει πυρηνικά όπλα στην εποχή του Ψυχρού Πολέμου σε αποστολές αποτροπής, το Β-52 Stratofortress αντικατέστησε το Convair Β-36. Ένας βετεράνος πολλών πολέμων, το Β-52 έχει ρίξει μόνο συμβατικά πυρομαχικά στη μάχη.

Το 2005 ολοκληρώσε πενήντα χρόνια συνεχούς υπηρεσίας και μετά από αναβάθμιση μεταξύ του 2013 και 2015, αναμένεται να παραμείνει σε υπηρεσία μέχρι την δεκαετία του 2040.
Σκα Κέλερ

Η Σκα Κέλερ (22 Νοεμβρίου 1981) είναι Γερμανίδα πολιτικός.
Αλαουίτες

:"Για την Τουρκική θρησκευτική ομάδα, δείτε Αλεβήδες."


Οι Αλαουίτες (αραβικά: علوية) γνωστοί και ως Νουσαϊρίτες ή Ανσαρίτες ή Αλεβίτες, είναι μια σημαντική μυστικιστική θρησκευτική ομάδα, η οποία επικεντρώνεται στη Συρία και ακολουθεί έναν κλάδο του Σιιτικού Ισλάμ, σχετικά με τους Δώδεκα Ιμάμηδες των Σιιτών. Οι Αλαουίτες τιμούν τον Αλί (Αλί Ιμπν Αμπί Τάλιμπ), ενώ το όνομά τους "Αλαουίτες", σημαίνει "ακόλουθοι του Αλί". H ομάδα πιστεύεται ότι ιδρύθηκε από τον Ιμπν Νουσαΐρ κατά τη διάρκεια του 8ου αιώνα.

Σήμερα, οι Αλαουίτες αντιπροσωπεύουν το 12 τοις εκατό του πληθυσμού της Συρίας και αποτελούν μια σημαντική μειονότητα στην Τουρκία και στον βόρειο Λίβανο. Υπάρχει, επίσης, ένας αξιόλογος πληθυσμός τους, που ζει στο χωριό Γκαχάρ στα κατεχόμενα από τους Ισραηλινούς Υψώματα του Γκολάν. Συχνά συγχέονται με τους Αλεβίτες της Τουρκίας, ένα άλλο Σιιτικό δόγμα. Οι Αλαουίτες αποτελούν την κυρίαρχη θρησκευτική ομάδα στις Συριακές παράκτιες περιοχές, οι οποίες κατοικούνται επίσης και από Σουνίτες, Χριστιανούς και Ισμαηλίτες.
Β΄ Σερβοτουρκικός πόλεμος

μικρογραφία|Το Πριγκιπάτο της Σερβίας το 1878
Ο Β΄ Σερβοτουρκικός πόλεμος του 1877-1878 ("σερβικά : Други српско-турски рат") ήταν μία πολεμική σύγκρουση ανάμεσα στο Πριγκιπάτο της Σερβίας και την Οθωμανική Αυτοκρατορία. Ο πόλεμος διήρκεσε από τις 13 Δεκεμβρίου 1877 έως τις 5 Φεβρουαρίου 1878 και η Σερβία κέρδισε την ανεξαρτησία της και απελευθερώθηκαν νέες περιοχές στην λεγόμενη Παλιά Σερβία.

Μετά την ήττα του πριγκιπάτου και την λήξη του Α΄Σερβοτουρκικού πολέμου τον Φεβρουάριο του 1877 η Σερβία επωφελούμενη του Ρωσοτουρκικού πολέμου κήρυξε εκ νέου πόλεμο στην Οθωμανική αυτοκρατορία. Ο πόλεμος κηρύχθηκε επίσημα στις 13 Δεκεμβρίου και στις 15 ο Σερβικός στρατός με τρία σώματα, Ιμπάρ, Μοράβα και Δούναβη, κινήθηκε κατά τις Νις. Στις 25 Δεκεμβρίου οι Σέρβοι είχαν απελευθερώσει εδάφη ενώ οι Οθωμανοί υποχωρούσαν νότια χωρίς δυνατότητα ενισχύσεων, είχαν αποκοπεί από τους Σέρβους οι δρόμοι προς Κοσσυφοπέδιο, Αλβανία και Βοσνία.

Οι Σέρβοι κέρδισαν αποφασιστικές μάχες και απελευθέρωσαν το Πίροτ, Κούλα, Μπρέζνικ, Ράντομιρ, Κρν και στις 5 Ιανουαρίου σταμάτησαν στην Σλιβνίτσα. Στις 12 Ιανουαρίου μετά από πολυήμερη πολιορκία απελευθερώθηκε και η Νις. Στις 19 Ιανουαρίου το σώμα του Μοράβα απελευθέρωσε την Κουρσουμλία και ενεπλάκη σε μάχες με τους Οθωμανούς στα οχυρά Σαμάκοφ. Στις 31 Ιανουαρίου απελευθερώθηκε η Βράνιε. Στις 5 Ιανουαρίου με την είδηση της ανακωχής μεταξύ Ρωσίας και Οθωμανών σταμάτησαν οι επιθετικές ενέργειες του Σερβικού στρατού.

Κατά τη συνεδρίαση της σερβικής κυβέρνησης στις 15 Ιανουαρίου 1878 αποφασίστηκε η σύναψη της ειρήνης με την Τουρκία και να επιδιώξουν την αναγνώριση της Σερβικής ανεξαρτησίας και των Σερβικών εδαφών. Της Παλαιάς Σερβίας ( Βιλαέτι του Κόσοβου, Νις, Πρίζρεν, Σκόπια και το σαντζάκι του Νόβι Παζάρ) με την προσθήκη του Βιντίν. Οι Σερβικές φιλοδοξίες για τη Βοσνία και Ερζεγοβίνη έπεσαν λόγω της έντονης αντίθεσηςτης Αυστροουγγαρίας που την διεκδηκούσε. Οι Σερβικές εδαφικές διεκδικήσεις απορρίφθηκαν τόσο από την Τουρκία και τους συμμάχους της Ρωσίας, η οποία έχει υποσχεθεί στη Βουλγαρία την Νις, το Πίροτ, το Λέσκοβατς και την Βράνιε. Με την συνθήκη του Αγίου Στεφάνου (3 Μαρ 1878) η Σερβία πήρε τηνΝις και Λέσκοβατς, αλλά όχι τις άλλες απελευθερωμένες περιοχές. Περαιτέρω προσπάθειες της Σερβίας στο Συνέδριο του Βερολίνου (12 Ιουνίου 1878) η Σερβία πήρε το Πίροτ την Βράνιε και το Μάλι Ζβόρνικ. Η Σερβία έγινε τελικά ανεξάρτητο κράτος.
Α΄ Σερβοτουρκικός πόλεμος

Ο Α΄ Σερβοτουρκικός πόλεμος του 1876-1877 ("σερβικά : Први српско-турски рат 1876-1877, τουρκικά : 1876-1877 Osmanlı-Sırp Savaşı") ήταν μια στρατιωτική σύγκρουση μεταξύ των Σέρβων της Σερβίας, Βοσνίας , Ερζεγοβίνης και του Μαυροβουνίου κατά της Οθωμανικής Αυτοκρατορίας.
Glam metal

Το Glam metal (γνωστό και ως Hair metal ή Pop metal) είναι είδος της hard rock και heavy metal μουσικής, το οποίο προήλθε από το βρετανικό Glam Rock της δεκαετίας του '70 και γνώρισε μεγάλη επιτυχία κατά την δεκαετία του '80 στις Ηνωμένες Πολιτείες.
Η δημοτικότητα του είδους έπεσε κατακόρυφα στις αρχές της δεκαετίας του '90 με την άνοδο του Grunge, αν και κατά τη νέα χιλιετία αρκετά ονόματα του είδους επανενώθηκαν και συνέχισαν να ηχογραφούν και να περιοδεύουν.
Τζέμα Ντάλεντερ

H Τζέμα Ντάλεντερ (αγγλ.: "Jemma Dallender") ,γεννημένη στο Λονδίνο , είναι ηθοποιός, γνωστή για τις ταινίες: I Spit on Your Grave 2 (2013), Community (2012) και The Mirror (2014).
Μαργαρίτα Πλευρίτου

Η Μαργαρίτα Πλευρίτου (γεννήθηκε στις 17 Νοεμβρίου 1994 στη Θεσσαλονίκη) είναι διεθνής Ελληνίδα υδατοσφαιρίστρια που αγωνίζεται ως φουνταριστή στην ομάδα υδατοσφαίρισης του Ολυμπιακού Πειραιώς.
De rerum natura

Το De rerum natura, "Περί της φύσεως των πραγμάτων" όπως αποδίδεται στα ελληνικά, είναι διδακτικό ποίημα του Λουκρητίου γραμμένο στη Λατινική γλώσσα το 57 π.Χ. που αναφέρεται λεπτομερώς στη θέση του ανθρώπου απέναντι στο σύμπαν χωρίς την επιρροή των θεών με βάση την φιλοσοφία του Επίκουρου τον οποίο ο ποιητής τον υμνεί τακτικά στο έργο του. Αποτελείται από έξι άτιτλα βιβλία γραμμένο σε 7413 δακτυλικούς εξάμετρους και όλο το έργο πέραν του ποιητικού, φιλοσοφικού και επιστημονικού ενδιαφέροντος διακρίνεται από το λεκτικό πλούτο, τις μεταφορές και τα σύνθετα επίθετα που ο ίδιος δημιούργησε παραπονούμενος συχνά για τη φτώχεια της λατινικής γλώσσας. Από το έργο αυτό του Λουκρητίου γνώρισε η Ευρώπη την ατομική φυσική του Επίκουρου, όπου έχουν τη ρίζα τους πολλά θέματα που τελειοποίησε ή και καλείται ακόμη να τελειοποιήσει η νεότερη ατομική επιστήμη γιατί στην πραγματικότητα κρύβεται ένας ανάλογος προβληματισμός.

Σύμφωνα με την κρίση του φιλολόγου Χέρμπερτ Τζένιγκς Ρόουζ αποτελεί «Το ωραιότερο διδακτικό ποίημα που σώζεται σήμερα σε οποιαδήποτε γλώσσα του κόσμου.»
ΕΡΤ Χανίων

Ο Ραδιοφωνικός Σταθμός Χανίων (ΕΡΤ Χανίων) είναι ο τοπικός ραδιοφωνικός σταθμός των Χανίων και του νομού Χανίων. Το πρόγραμμά του είναι κυρίως ειδησεογραφικό.
ΕΡΤ Ιωαννίνων

Ο Ραδιοφωνικός Σταθμός Ιωαννίνων (ΕΡΤ Ιωαννίνων) είναι ο τοπικός ραδιοφωνικός σταθμός της ΕΡΑ στα Ιωάννινα και στον νομό Ιωαννίνων.
Οκρούγκ Κράινα

Η Οκρούγκ Κράινα ("σερβικά : Крајински округ") ήταν διοικητική διαίρεση του Πριγκιπάτου της Σερβίας που δημιουργήθηκε το 1836. Διατηρήθηκε στο Βασίλειο της Σερβίας και στο Βασίλειο Σέρβων, Κροατών και Σλοβένων έως το 1922 που καταργήθηκε οριστικά. Η περιφέρεια σε όλες αυτές τις διοικητικές αλλαγές διατήρησε την ίδια σύσταση χωρίς καμία αλλαγή. Έδρα της ήταν η πόλη Νεγκοτίν.

Ήταν μία παραμεθόρια περιφέρεια και καταλάμβανε την περιοχή ανάμεσα στα όρη Ντέλι Γιοβάν, Ποριεσκίν και τους ποταμούς Τίμοκ και Δούναβη. Στο Πριγκιπάτο της Σερβίας καταλάμβανε το βορειοανατολικό του τμήμα, στο Βασίλειο της Σερβίας συνόρευε στα βόρεια με την Ρουμανία και στα ανατολικά με την Οθωμανική Αυτοκρατορία. Στο Βασίλειο της Γιουγκοσλαβίας συνόρευε με την Ρουμανία και την Βουλγαρία.

Διοικητικά χωριζόταν στις Σρεζ Κράινας, Νεγκοτίν, Κλιούτσκι, Κλάδοβο και Πόρετς. Στην απογραφή του 1834 η περιοχή είχε 41.476 κατοίκους ενώ στην απογραφή του 1854 είχε 58.050 κατοίκους. Στην διοικητική διαίρεση του 1922 ενώθηκε με την Οκρούγκ Τιμότσκι δημιουργώντας την Όμπλαστ Τίμοτσκα.
Λαρς Ούλριχ

Ο Λαρς Ούλριχ (Lars Ulrich, 26 Δεκεμβρίου 1963) είναι Δανός ντράμερ, γνωστός ως ιδρυτικό μέλος του heavy metal συγκροτήματος Metallica.
Ναχαγιέ Κράινα

Το Ναχαγιέ Κράινα ("σερβικά : Крајина нахија") ήταν διοικητική διαίρεση της Οθωμανικής αυτοκρατορίας στην σημερινή Σερβία. Εδαφικά καταλάμβανε την σημερινή περιοχή της Τίμοτσκα Κράινα.

Η περιοχή κατακτήθηκε από τους Οθωμανούς μετά την πτώση του Δεσποτάτου της Σερβίας το 1459. Αναφέρεται ότι ανήκε στο Σαντζάκι της Βιντίν ήταν αραιοκατοικημένη κι έγινε εποικισμός με Βλάχους Ρουμάνους. Οι μεταναστεύσεις από την Βλαχία που ήταν στην άλλη πλευρά του Δούναβη, αγροτών και κτηνοτρόφων κυρίως, συνεχίστηκαν καθ΄όλη την τουρκοκρατία. Το 1718 καταλήφθηκε από την Αυστροουγγαρία έως το 1739 που έγινε πάλι οθωμανική. Οι αυστροτουρκικοί πόλεμοι ερήμωσαν την περιοχή που ήταν στα σύνορα των δύο χωρών ώστε στα μέσα του 18ου αιώνα αναφέρεται έρημη. 

Κατά την Πρώτη Σερβική εξέγερση απελευθερώθηκε προσωρινά από τους επαναστάτες Σέρβους αλλά όταν δημιουργήθηκε το Πριγκιπάτο της Σερβίας έγινε μέρος του μόλις το 1833. Με την αναγνώριση της αυτονομίας του Πριγκιπάτου στο Ναχαγιέ της Κράινας παραχωρήθηκαν από τους Οθωμανούς προνόμια στους Σέρβους με σκοπό την διατήρηση της ειρήνης.
Μπάμπης Γκολές

Ο Μπάμπης Γκολές (5 Νοεμβρίου 1947 - 11 Ιανουαρίου 2015) ήταν Έλληνας τραγουδιστής του ρεμπέτικου-λαϊκού τραγουδιού. 

Γεννήθηκε στις 5 Νοεμβρίου 1947 στην συνοικία Ταμπάχανα της Πάτρας. Ήταν αυτοδίδακτος μουσικός και ξεκίνησε να παίζει κιθάρα και ούτι από την ηλικία των 8 ετών, ενώ από την ηλικία των 12 και μπουζούκι. Είχε βαθιά γνώση του ρεπερτορίου των δίσκων των 78 στροφών και επανέφερε πολλά ξεχασμένα τραγούδια από ένα ευρύτερο φάσμα που περιείχε εκτός από τα διάφορα είδη του ρεμπέτικου, την καντάδα και το δημοτικό τραγούδι, που είχαν ηχογραφηθεί σε λιγοστούς τέτοιους δίσκους και είχαν χαθεί με το πέρασμα των χρόνων. 

Το 1964 έκανε την πρώτη επαγγελματική του εμφάνιση σε καφενείο στη συνοικία του Ταραμπούρα στην Πάτρα. Στις αρχές της δεκαετίας του 1980 συνυπήρξε με το συγκρότημα "Τα παιδιά από την Πάτρα" στα πρώτα βήματα τους στο χώρο της μουσικής, στο νυχτερινό κέντρο "Χάραμα" των αδελφών Οικονόμου που βρισκόταν στην περιοχή της Οβρυάς. Το 1982 κυκλοφόρησε η πρώτη δισκογραφική του δουλειά, με την ονομασία "Τσάρκα στα παλιά". Είχε ηχογραφήσει συνολικά, περίπου 300 παλιά και νέα τραγούδια. 

Ήταν ένας από τους κυριότερους εκπροσώπους της αναβίωσης του ρεμπέτικου. Αποτελούσε συνδετικό κρίκο μεταξύ του παλιού κλασικού ρεμπέτικου και του μεταγενέστερου λαϊκού τραγουδιού και ήταν ένας αυθεντικός τραγουδιστής και συνεχιστής του ιδιαίτερου ρεμπέτικου στυλ.

Πέθανε στις 11 Ιανουαρίου 2015 σε ηλικία 68 ετών, η κηδεία του έγινε στο κοιμητήριο του Ιερού Ναού της Παναγίας Αλεξιώτισσας στην Πάτρα με μουσική συνοδεία ρεμπέτικων τραγουδιών και παρουσία μεγάλου πλήθους κόσμου.
Β΄ κατηγορία ποδοσφαίρου ανδρών Κύπρου 1991-92

Η Β΄ κατηγορία ποδοσφαίρου ανδρών Κύπρου 1991-92 ήταν η 37η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άχνας για 2η φορά στην ιστορία του.
Δημοκρατία του Τέξας

Η Δημοκρατία του Τέξας ήταν ένα αυτόνομο κράτος στη Βόρεια Αμερική μεταξύ των ΗΠΑ και του Μεξικού που υπήρχε από το 1836 έως το 1845. Ιδρύθηκε στις 2 Μαρτίου 1836 όταν οι κάτοικοι του Τέξας ανακήρυξαν την ανεξαρτησία τους από το Μεξικό. Ο Μεξικανικός στρατός ηγούμενος από τον Σάντα Άννα επιτέθηκε στο νεοσύστατο κράτος. Όμως η αποστολή απέτυχε, ο μεξικανικός στρατός ηττήθηκε και ο Σάντα Άννα πιάστηκε αιχμάλωτος κοντά στο Χιούστον. Η νέα δημοκρατία πέρασε δύσκολα χρόνια καθώς δεν υπήρχε πρέπουσα κυβέρνηση ούτε χρήματα. Τα σύνορα της συχνά λεηλατούνταν από το Μεξικό και υπήρχαν μάχες μεταξύ των αποίκων και των ιθαγενών. Η κυβέρνηση των ΗΠΑ δεν αναγνώρισε την Δημοκρατία του Τέξας.

Το 1841 ο Σάντα Άννα εκλέχτηκε πάλι πρόεδρος του Μεξικού και οι συνοριακές επιθέσεις αυξήθηκαν. Εκείνη την περίοδο χιλιάδες νέοι άποικοι μετακινήθηκαν στο Τέξας και οι κάτοικοι των ΗΠΑ το υποστήριξαν. Η ιδέα του Τέξας να γίνει μέρος των ΗΠΑ ενισχύθηκε.

Η Δημοκρατία του Τέξας διαλύθηκε στις 29 Δεκεμβρίου 1845 όταν συγχωνεύτηκε από τις ΗΠΑ και έγινε η 28η πολιτεία των ΗΠΑ